Carlsen: - Nervene kan komme og spille meg et puss
Magnus Carlsen (23): * 1990: Født 30/11 i Tønsberg, oppvokst i Bærum * 2004: Stormester som 13-åring * 2006: For første gang rangert blant de 100 beste i verden * 2007: Som 16-åring slo han verdensener Veselin Topalov * 2009: Tidenes yngste verdensmester i lynsjakk * 2010: 19 år gammel første gang rangert som verdensener * 2013: Oppnådde tidenes høyeste rankingpoeng 2872 (et mål for den relative spillestyrken) * 2013: Ble 22. november første norske verdensmester i sjakk etter 6,5-3,5 mot Vishy Anand* Er rangert som verdens beste sjakkspiller. * Aktuell: Møter Visvanathan Anand i ny VM-kamp i november. Kilde: NTB - Jeg er rolig nå, men det er fortsatt tid for at nervene kan komme og spille meg et puss, sier verdensmesteren til VG etter gårsdagens trekning av farge i Sotsji. Sjakkstudio: Følg åpningspartiet her! Han virker usedvanlig rolig når vi går gjennom korridorene på Radisson-hotellet i OL-parken. Carlsen har avslørt at nervene skapte trøbbel i starten i VM-matchen i Chennai i fjor. Enda verre var det under VM-kvalifiseringen, den såkalte kandidatturneringen, i påsken i fjor. - Han er ett år eldre og har fått mer erfaring, sier manager Espen Agdestein. - Husk at han har fått mye viktig erfaring. Dette er ikke lenger noe nytt å forholde seg til. Og Magnus lærer fort, sier mannen som vet mer om verdensmesteren enn noen andre, faren Henrik Carlsen. - Jeg tipper at han har kontroll ved nervene når han setter seg ved brettet. Pappa Carlsen er en mann som sjelden slår på stortromma. Og når han har så stor tro på sønnen, er det vel verdt å lytte.Selv har Magnus Carlsen flere ganger den siste tiden sagt at han anser seg selv som favoritt, men at han må spille opp mot sitt aller beste. Til VG sier den tidligere verdensmesteren Anatolij Karpov: - Nå skal Magnus forsvare tittelen, noe som er psykologisk vanskeligere. Du mobiliserer alt for å gjennomføre din store drøm om å bli verdensmester. Å forsvare tittelen er en helt annen situasjon. Det er vanskeligere. Kanskje ikke under matchen, men i forberedelsene, mener Anatolij Karpov når vi treffer ham etter åpningsseremonien i Sotsji. - Jeg mener at Carlsen har et lite overtak, sier han. Til VG svarer Magnus Carlsen slik når vi spør om han har kontrollen: - Jeg er i rute, jegTrekningen i går kveld gjorde at han starter med svartebrikker i dagens første parti. Carlsen sa på forhånd at han gjerne ville ha det slik. Og etterpå fastslår han fornøyd: - Jeg er kjempefornøyd. Hvis matchen går over 11 partier, så får jeg en hvit mer. Så det er bra. - Så du fikk det som du ville? - Ja, det er glimrende. To hvite på rad i parti seks og syv kan være bra. Hvitt før den første hviledagen kan også være fint. VG+ MED SJAKKSPESIAL:Den kan du lese her. I Chennai hadde Carlsen hvite brikker i første parti. Han vant det femte partiet med hvitt, det sjette partiet med svart og det niende partiet med svart. Oppgjøret var satt opp over 12 partier, men etter ti partier var det avgjort: Anand kunne umulig ta igjen Carlsen. Nå får nordmannen hvite brikker i 2., 4., 6, 7., 9. og 11. parti. Det betyr at han forventes å angripe mest i disse partiene. Et åpningsparti der presset ligger på Anand passer Carlsen perfekt. - Det blir en stor kamp, sier Anatolij Karpov. - En av de største? - Det er disse to som er best nå. Det er interessant, svarer russeren litt kryptisk. - Er Viswanathan Anand bedre i åpninger enn Carlsen? - Han har kanskje et bredere repertoar, men også Magnus Carlsen er en åpningsspesialist, hevder Karpov.
Magnus Carlsen (23) føler at han er roligere foran denne VM-matchen enn han var på samme tid i fjor. foran denne VM-matchen enn han var på samme tid i fjor.